armvectores/hy_wikipedia_2023 huggingface dataset:
Ստուֆատ

Ստուֆատ (ռումիներեն՝ stufat), գառան մսից ռոմանական ուտեստ։ Հիմնականում պատրաստում են կրծոսկրից կամ ողնաշարից և մատուցում են Զատիկի երկրորդ օրը։ Եփելուց ավելացնում են գարնանային կանաչի, սոխ և սխտոր, որը լավացնում է ուտեստի համը։


== Պատրաստելու եղանակը ==
Պատրաստելու համար գառան միսը կտրտում են ոչ մեծ կտորներով և տապակում են ճարպի մեջ։ Մի փոքր ավելացնում են ալյուր։ Կանաչ սոխը և սխտորը եռացնում են։ Սոխի տերևները փաթաթում են և թեթևակի տապակում են, որպեսզի չդեղնի։ Տապակած տերևները լցնում են մսով կացայի մեջ։ Այդ ամենը խառնում են սոուսով (1 բաժակ սցեժենե բորշ, 1 ճ․գ տոմատե խյուս) և համեմում են աղով։ Դնում են կրակի վրա և սպասում են մինչև եռալը։ Եռալուց հետո դնում են ջեռոցի մեջ, մինչև եփի։
Իտալիայում ստուֆատը պատրաստում են տավարի մսից։


== Արտաքին հղումներ ==
Словари и энциклопедии на Академике


== Գրականություն ==
книга автор Санда Марин заглавие, Кулинарное искусство и румынская кухня год 1960 страницы 140,436
В. В. Похлебкин.Большая энциклопедия кулинарного искусства. Все рецепты В. В. Похлебкина,Центрполиграф, 2009
Spice (ալբոմ)

Spice,  բրիտանական Spice Girls փոփ-խմբի դեբյուտային ստուդիական ալբոմը։ Թողարկվել է 1996 թվականի նոյեմբերի 4-ին Virgin Records-ում։ Ալբոմը տասն անգամ դարձել է պլատինե Մեծ Բրիտանիայում և Կանադայում, 7 անգամ պլատինե ԱՄՆ-ում, նաև ստացել է պլատինե կարգավիճակներ Եվրոպայի և աշխարհի շատ երկրների հիթ-շքերթներում։ Ամբողջությամբ ալբոմը վաճառվել է ավելի քան 28 միլիոն օրինակով ամբողջ աշխարհում, դառնալով ամենավաճառվող ալբոմը աղջիկներ խմբի համար երաժշտության ողջ պատմության մեջ և ամենահաջողակ ալբոմներից մեկը։


== Ալբոմի մասին ==
Ալբոմի ձայնագրությունը կայացել է Լոնդոնի Olympic Studios-ում 1995-1996 թվականներին։ Ալբոմից հինգ երգեր թողարկվել են որպես սինգլներ՝ «Wannabe», «Say You’ll Be There», «2 Become 1», «Who Do You Think You Are» և «Mama»: «Who Do You Think You Are» և «Mama» սինգլները թողարկվել են որպես դուբլ-A Մեծ Բրիտանիայում, Իռլանդիայում և այլ երկրներում։ Ալբոմի առաջին սինգլ՝ «Wannabe»-ն հասել է առաջին հորիզոնականի աշխարհի 31 երկրների հիթ-շքերթներում, իսկ հաջորդ երկու սինգլներ՝ «Say You’ll Be There» և «2 Become 1» սինգլները հասել են աշխարհի 53 հիթ-շքերթների գագաթնակետերին։ «Who Do You Think You Are» երգը դարձել է պաշտոնական սինգլ ծիծաղի լիցքաթափում կազմակերպությունում և թողարկվել է որպես դուբլ-A «Mama» երգի հետ և երկու երգերն էլ մտել են եվրոպական հիթ-շքերթների քսանյակի մեջ, ներառյալ Ավստրալիայում և Նոր Զելանդիայում։ Մեծ Բրիտանիայում ալբոմից չորս սինգլներ հասել են եվրոպական հիթ-շքերթների առաջին հորիզոնականին, իսկ ԱՄՆ-ի Billboard 200-ում հասել է առաջին հորիզոնականի բարձրանալով հինգ սինգլից։


== Երգացանկ ==


== Ձայնագրման մասնակիցներ ==
Վիկտորիա Ադամս — վոկալ
Մելանի Բրաուն — վոկալ
Էմմա Բանտոն — վոկալ
Մելանի Չիսհոլմ — վոկալ
Ջերի Հոլինուել — վոկալ
Աբսոլյուտ — տարբեր գործիքներ
Ջեքի Դրյու — ջութակ
Էրիկ Գուդեն — բեկ-վոկալ
Ջադ Լենդեր — շուրթային հարմոնիկա
Գրեգ Լեսթեր — կիթառ
Փերրի Մոնտաժ-Մեյսոն — գլխավոր
Մերի Փիրս — բեկ-վոկալ
Մեթ Ռոուի — ստեղնաշարային երաժշտական գործիքներ
Ռիչարդ Սթեննարդ — ստեղնաշարային, բեկ-վոկալ
Թոնի Ուորդ — վիոլոնչել


== Հիթ-շքերթներ ==


== Ծանոթագրություններ ==


== Գրականություն ==
Spice Girls Girl Power! — Zone/Chameleon Books, 1997. — ISBN 0-233-99165-4
De Ribera Berenguer Juan (1997)։ Spice Girls։ Editorial La Mascara։ ISBN 84-7974-236-4 
McGibbon Rob (1997)։ Spice Power: The Inside Story։ Macmillan Publishers Ltd։ ISBN 0-7522-1142-0 
Sinclair David (2004)։ Wannabe: How the Spice Girls Reinvented Pop Fame։ Omnibus Press։ ISBN 0-7119-8643-6
Բիլլի Լուրդ

Բիլլի Քեթրին Լուրդ (անգլ.՝ Billie Catherine Lourd, հուլիսի 17, 1992(1992-07-17), Լոս Անջելես, Կալիֆոռնիա, ԱՄՆ), ամերիկացի դերասանուհի։ Առավել հայտնի է «Ճիչերի թագուհիները» հեռուստասերիալում կատարած Շանել №3-ի դերի շնորհիվ։


== Կենսագրություն ==


=== Վաղ տարիներ ===
Լուրդը ծնվել է Լոս Անջելեսում, Կալիֆորնիա, դերասանուհի Քերրի Ֆիշերի և գործակալ Բրայան Լուրդի ընտանիքում։ Բիլլին ունի անգլիական, հրեական, շոտլանդական և իռլանդական արմատներ։ Բիլլին դերասանուհի Դեբբի Ռեյնոլդսի և երգիչ Էդդի Ֆիշերի թոռնուհին է, ինչպես նաև Թոդդ Ֆիշերի, Ջոելի Ֆիշերի և Տրիշա Լի Ֆիշերի զարմուհին։


=== Գործունեություն ===
2014 թվականի հունիսին հրապարակվեց, որ Լուրդը հայտնվելու է «Աստղային պատերազմներ։ Էպիզոդ VII։ Ուժի արթնացում»-ում՝ երիտասարդ Լեյա Օրգանայի դերում։ Հետագայում Բիլլին հաստատեց, որ կհայտնվի ֆիլմում, սակայն ոչ թե Լեյայի, այլ իր աղջկա դերում։ 2015 թվականին տեղի ունեցավ ֆիլմի պրեմիերան, որտեղ դերասանուհին կատարեց լեյտենանտ Քոնիքսի դերը։ Բիլլին նաև հայտնվեց «Աստղային պատերազմներ»-ի հաջորդ դրվագում։
2015 թվականի փետրվարին հայտնվեց «Ճիչերի թագուհիները» հեռուստասերիալում, որտեղ նա կատարում է հարուստ ժառանգորդի, Ուոլլեսկյան համալսարանի ուսանող, Շանել №3-ի դերը։ Նրա դերակատարը միշտ կրում է մորթե ականջակալներ։ Ինչպես նաև Լուրդը հայտնվել է հեռուստասերիալի երկրորդ եթերաշրջոնում։
2015 թվականի դեկտեմբերին Variety ամսագիրը հայտնել է, որ Լուրդը միացել է «Միլիարդատերների խումբ» ֆիլմին, որի պրեմիերան տեղիկունենա 2017 թվականին։ Բիլլի հետ աշխատելու է նաև Էմմա Ռոբերթսը, որի հետ արդեն աշխատել է «Ճիչերի թագուհիները» ֆիլմում։


== Անձնական կյանք ==
2016 թվականին Բիլլին «Ճիչերի թագուհիները» հեռուստասերիալի նկարահանումների ընթացքում ծանոթացել է դերասան Թեյլոր Լոթների հետ։ Նույն թվականի դեկտեմբերին հայտարարվել է, որ նրանք հանդիպում են իրական կյանքում։


== Ֆիլմագրություն ==


== Ծանոթագրություններ ==
Եվրատեսիլ 1977 երգի մրցույթ

«Եվրատեսիլ 1977 երգի մրցույթը» դարձել է Եվրատեսիլի 22-րդ մրցույթը և տեղի է ունեցել 1977 թվականի մայիսի 7-ին Մեծ Բրիտանիայի մայրաքաղաք Լոնդոնի Wembley Conference Centre-ում։ Մրցույթի ազգային հեռարձակող կազմակերպությունը եղել է British Broadcasting Corporation (BBC)։


== Հղումներ ==
Եվրատեսիլի պաշտոնական կայք
Նազիվաևսկի շրջան (Օմսկի մարզ)

Նազիվաևսկի շրջան (ռուս.՝ Называевский район), մունիցիպալ շրջան Ռուսաստանի Դաշնության Օմսկի մարզում։
Ստեղծվել է 1924 թվականին։ Վարչական կենտրոնը՝ Նազիվաևսկ։


== Աշխարհագրություն ==
Շրջանի տարածքի մակերեսը կազմում է 5900 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 15497 մարդ։ Բնակչության խտությունը կազմում էր 2,63 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Բեռնարդինո Լուինի

Բեռնարդինո Լուինի, (անգլ.՝ Bernardino Luini, ոչ վաղ քան 1481 և ոչ ուշ քան 1482, Դումենցա, Վարեզե, Լոմբարդիա - 1532, Միլան, Միլանի դքսություն և Լուգանո, Շվեյցարիա), նկարիչ Հյուսիսային Իտալիայից՝ Լոմբարդիայից։ Եղել է իտալացի հայտնի նկարիչ Լեոնարդո դա Վինչիի աշակերտն ու էպիգոնը։ Նրա բազմաթիվ ստեղծագործությունները նախկինում վերագրվում էին Լեոնարդոյի վրձնին։  
Երբ Բեռնարդինոն սկսեց նկարել, դեռ հայտնի չէր։ Նրա վաղ տարիքի նկարներում նշմարվում էր Բերգոնյոնի ձեռագիրը, որը Բեռնարդինոյի անմիջական դաստիարակն էր։ Ըստ տեղի բնակիչների, Բեռնարդինոն բեղմնավոր նկարիչ էր։ Դատելով այն բանից, որ նրանք ստեղծել են հսկայական քանակությամբ որմնանկարներ` ֆրեսկոներ, (նկարների հիմնական գլխավոր հերոսը Մադոննան էր), կարելի է եզրակացնել, որ Բեռնարդինոն հսկայական արվեստանոցի «տեր» էր։ Բեռնարդինոյի մահից հետո՝  1532 թվականից նկարչի գործը շարունակել են նրա երկու որդիները՝ Աուրելիոն և Ջովաննի Պետրոն։

Որմնանկարները պահպանվել են Միլանում, Լուգանոյում, Սարոնոյում և Կիարվալեում։ Բեռնարդինո Լուինիի նկարները ներկայացվել են Ռուսաստանում՝ Էրմիտաժում, Պուշկինի անվան կերպարվեստի թանգարանում։ «Սուրբ Հիերոնիմ» կտավը, դուրս է եկել նկարչի արվեստանոցից և այժմ գտնվում է Կալուգայի մարզային գեղարվեստական թանգարանում։
Վլադիմիր Նաբոկովը «Վենետիկյան» պատմվածքի մեջ հիշատակել է Բեռնարդինո Լուինիին։


== Պատկերասրահ ==

		
		
		


== Ծանոթագրություններ ==
Մոնտգոմերի շրջան (Վիրջինիա)

Մոնտգոմերի շրջան (անգլ.՝ Montgomery County), ԱՄՆ Վիրջինիա նահանգի 95 վարչական միավորներից մեկը։ Ընդհանուր տարածությունը 1008 կմ² է, բնակչությունը՝ 94 392 մարդ (2010 թ. տվյալներով)։ Շրջկենտրոնն է Քրիստիանսբուրգ քաղաքը։ Կազմավորվել է 1772 թվականին։


== Արտաքին հղումներ ==
Պաշտոնական կայք
Հիպուրաթթու

Հիպուրաթթու, բենզոիլամինաքացախաթթու, բենգոիլգլիցին, C6H5CONHCH2COOH, բենզոաթթվի և գլիցինի մնացորդներից կազմված միացություն։ Հայտնաբերել է Յուստուս Լիբիխը (1829 թվական), ձիու մեզի մեջ։ Առաջանում է ողնաշարավորների (բացի թռչունների) լյարդում և երիկամներում։ Անգույն բյուրեղներ են, հալման ջերմաստիճանը՝ 187 °C։ Կլինիկայում Հիպուրաթթվի սինթեզի և օրգանիզմից արտազատվելու արագության որոշումը կիրառվում է լյարդի թունավոր նյութերի վնասազերծող ընդունակությունը պարզելու համար։


== Ծանոթագրություններ ==
Օրվիլ Գիբսոն

Օրվիլ Գիբսոն (անգլ.՝ Orville H. Gibson, մայիսի 1, 1856(1856-05-01), Chateaugay, Ֆրանկլին շրջան, Նյու Յորք, ԱՄՆ - օգոստոսի 21, 1918(1918-08-21), Ogdensburg, Սենտ Լոուրենս շրջան, Նյու Յորք, ԱՄՆ),  «Գիբսոն գիթառ քոմփանի» (անգլ.՝ Gibson Guitar Company) երաժշտական գործիքների արտադրության ընկերության հիմնադիր։


== Կենսագրություն ==
Օրվիլը ծնվել է Նյու Յորք նահանգի Շատագեյ քաղաքում։ Ըստ 1900 թվականի Դաշնային մարդահամարի (1900 U.S. Federal Census), նա ծնվել է մայիսին, իսկ նրա մահախոսականը, որը հրապարակվել է 1918 թվականի օգոստոսի 21-ին The Mylene Farmer-ում, պնդում է, որ նա մահացել է օգոստոսի 19-ին և նրա հուղարկավորությունը տեղի է ունեցել օգոստոսի 21-ին իր եղբոր՝ Օ․ Մ․ Գիբսոնի (անգլ.՝ O. M. Gibson) տանը։


== Աշխատանքային գործունեություն ==
Գիբսոնը սկսել է իր աշխատանքը 1894 թվականին Միչիգան նահանգի Կալամազու քաղաքում գտնվող իր տնային արհեստանոցում։ Նա ստեղծել է մանդոլինի և կիթառի բոլորովին նոր ոճ, որը հետագայում արտոնագրվել է։ Երաժշտության պատմաբան Փոլ Սփարքսի խոսքով նրա մանդոլինները «նման չէին նախկինում ստեղծված հարթ մակերեսով ոչ մի գործիքի»։ Նրա ընկերության արտադրական չափանիշները շատ բարձր էին, իսկ գործիքներն ակտիվորեն վաճառվում էին։ Գիբսոնը և նրա ընկերությունը մարքեթինգի և տպագիր հրատարակությունների խոշոր գովազդի համար օգտագործում էին երաժշտության ուսուցիչներին, որպեսզի փոխարինեն կլոր մանդոլինները։ Նրանք հաջողության են հասել մանդոլինի շուկայում`բացառելով կլոր գործիքների արտադրությունը Ամերիկայում։ 1902 թվականին Կալամազուից հինգ ձեռնարկատերեր առաջնորդվելով Գիբսոնի գաղափարներով  հիմնադրեցին Գիբսոն Գիթառ-Մանդոլին ընկերությունը (անգլ.՝ Gibson Mandolin-Guitar Mfg. Co., Ltd.):


== Մահ ==
Գիբսոնը 1907 և 1911 թվականների ընթացքում  մի քանի անգամ հիվանդանոցում է եղել։ 1916 թվականին նա հոսպիտալացվել է։ Գիբսոնը մահացել է 1918 թվականի օգոստոսի 19-ին, 62 տարեկան հասակում Օգդենսբերգ քաղաքի Սուրբ Լաուրենս հիվանդանոցում (անգլ.՝ St. Lawrence State Hospital), էնդոկարդիտ հիվանդությունից։


== Ծանոթագրություններ ==


== Արտաքին հղումներ ==
«The Gibson Company Guitar and Mandolin»։ www.oldgibson.com։ Վերցված է 2020-11-28 
«Gruhn Guitars»։ guitars.com։ Վերցված է 2020-11-28
Աստերոիդների ցանկ (69501-69600)

Աստերոիդների ցանկ (69401-69500)  • Աստերոիդների ցանկ  • Աստերոիդների ցանկ (69601-69700)
 Աստերոիդների ցանկ (69401-69500)  • Աստերոիդների ցանկ  • Աստերոիդների ցանկ (69601-69700)


== Աղբյուր ==
«Discovery Circumstances: Numbered Minor Planets (65001)-(70000)»։ www.minorplanetcenter.net
Ալանզա

Ալանզա, գյուղ Արևմտյան Հայաստանում, Էրզրումի վիլայեթի Երզնկայի գավառում։ Գտնվում էր Երզնկա քաղաքի շրջանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ծխաբույս

Ծխաբույս (լատ.՝ Fumaria), տերուկ, ծխաբուսազգիների ընտանիքի միամյա խոտաբույսերի ցեղ։ Հայտնի է մոտ 50, Հայաստանում՝ 4 տեսակ՝ Վալյանտի ծխաբույս (Fumaria vaillantii), Շլեյխերի ծխաբույս (Fumaria schleicheri), դեղագործական ծխաբույս (Fumaria officinalis) և անբաժակ ծխաբույս (Fumaria asepala)։


== Կենսաբանական նկարագիր ==

Ցողունը ճյուղավորվող է, բարձր.՝ մինչև 30 սմ։ Տերևները հերթադիր են, բազմակի փետրաբաժան, կապտականաչավուն։ Ծաղկաբույլը ողկույզ է, ծաղիկները՝ մանուշակավարդագույն։ Ծաղկում է ապրիլ-մայիսին։ Պտուղը միասերմ ընկուզիկ է։
Քրոմոսոմների թիվ՝ 2n = 16, 32, 48, 64, 72, 80, 112։


== Արեալ ==
Առավել մեծ քանակով հայտնաբերվել են Միջերկրական և Հյուսիսային Աֆրիկա։ Մի տեսակ հանդիպում է Հիմալայներում, ևս մեկ տեսակ Արևելյան Աֆրիկայում։
Տարածված է Շիրակի, Լոռու, Գեղարքունիքի, Սյունիքի, Կոտայքի և այլ մարգերում։ Աճում է դաշտերում, այգիներում, մարգերում, աղբոտում ցանքերը։


== Բժշկության մեջ ==
Որոշ տեսակներ դեղաբույսեր են. պարունակում են ալկալոիդներ, վիտամիններ C, E, կարոտին (A-նախավիտամին), ներկանյութ և այլն։ Պատրաստուկներն օգտագործվում են որպես միզամուղ, քրտնաբեր միջոց ծխածաղիկ հիբրիդային ծնեբեկ ծխախոտի տնկարկ և մաշկ, հիվանդությունների ժամանակ և այլն։


== Ծանոթագրություններ ==
Ֆրանսիացին (ֆիլմ, 2004)

«Ֆրանսիացին» (ռուս.՝ «Француз»), 2004 թվականի ռուսական ամանորյա կատակերգություն, որը պատմում է Ամանորի նախօրեին Ռուսաստանի գավառական քաղաքներից մեկում ֆրանսիացի ազնվականի ու ռուս համեստ թարգմանչուհու հանդիպման մասին։


== Սյուժե ==
Ֆրանսիացի բարոն Պոլ Դե Ռուսոն (Թիերի Մոնֆրեյ) նամակագրական կապ ունի Ռուսաստանում բնակվող Իրինայի (Եկատերինա Վուլիչենկո) հետ, որին գտել է իր սենեկասպասավոր Գիյոմը (Բեռնար Պասավի) ամուսնական գործակալության միջոցով։ Պատահականորեն հանդիպելով թարգմանչուհի Անյային (Մարիա Գոլուբկինա)՝ նա պարզում է, որ Իրինայի անունից իր ստացած նամակներն իրականում գրել է Աննան։ Վերջինս Մոսկվայի պետական համալսարանն ավարտելուց հետո վերադարձել է իր հայրենի քաղաք։ Պոլը սիրահարվում է Աննային և փորձում արժանանալ փոխադարձ սիրո։ Ռուսաստանում բարոնի հետ պատահում են բազմաթիվ արկածներ. գնացքում գողերի շնորհիվ նա հարուստ ազնվականից վերածվում է անապաստանի, ապա նվեր է ստանում տոնածառ, որը հետագայում վերցնում է մի ծեր կին, սովորում է գրազով օղի խմել, գտնում է իր կյանքի սիրուն, խլում նրան իր փեսացուից (Գարիկ Սուկաչյով) և տանում Փարիզ սիրած աղջկան ու իր բոլոր նոր ռուս ընկերներին։


== Դերերում ==


== Քննադատություն ==
ԿինոՊոիսկ կայքի օգտատերերի շրջանում անցկացված քվեարկության արդյունքում ֆիլմն ստացել է 10 հնարավորից 7 միավոր։


== Տարածում ==
Ֆիլմը նկարահանվել է ТВС հեռուստաալիքի պատվերով, որը եթերից անջատվել է 2003 թվականի հունիսին։ Այդ պատճառով նախագիծը գնվել է Առաջին ալիքի կողմից, որով էլ 2004 թվականի հունվարի 7-ին տեղի է ունեցել ֆիլմի պրեմիերան։ Հետագայում ֆիլմը բազմիցս ցուցադրվել է Ամանորի (երբեմն նաև մայիսյան) տոներին տարբեր հեռուստաալիքների կողմից ինչպես Ռուսաստանում, այնպես էլ ԱՊՀ-ում։


== Ծանոթագրություններ ==


== Արտաքին հղումներ ==
Фильм «Ֆրանսիացին» ֆիլմը ruskino.ru կայքում Archived 2019-06-23 at the Wayback Machine.
«Ֆրանսիացին (ֆիլմ, 2004)»(անգլ.) ֆիլմը Internet Movie Database կայքում
Էրիկ Կարլֆելդտ

Էրիկ Աքսել Կարլֆելդտ (շվեդերեն՝ Erik Axel Karlfeldt, հուլիսի 20, 1864(1864-07-20)[…], Folkärna, Avesta Municipality, Դալարնա, Շվեդիա - ապրիլի 8, 1931(1931-04-08)[…], Engelbrekt church parish, Շվեդիա), շվեդ բանաստեղծ, որը 1931 թվականին արժանացել է գրականության Նոբելյան մրցանակի «պոեզիայի համար» (հետմահու)։


== Կենսագրություն ==
Ծնվել է Միջին Շվեդիայի Դալեկարլի մարզի Ֆոլկերնա գյուղակում։ Նրա նախնիներն զբաղվել էին ֆերմերությամբ։ Էրիկի հայրը՝ Էրսոն Կարլֆելդտը, ինքնուս իրավաբան էր։ Բանաստեղծի մանկությունն անհոգ էր։ Ուփսալայի համալսարան ընդունվելուց որոշ ժամանակ անց հայրն արագ սնանկացավ. նա վաճառեց ընտանեկան Թոլֆմանսգորդեն կալվածքը և շուտով մահացավ։ Ուսանող Էրիկ Կարլֆելդտն սկսել է գումար վաստակել մասնավոր պարապմունքներով և համալսարանն ավարտել միայն 1902 թվականին։ Ուսուցիչ աշխատել է մեկ տարի, ապա գրադարանավարի աշխատանք ստացել Ստոկհոլմի Գյուղատնտեսական ակադեմիայում։
Սեփական վեց բանաստեղծական ժողովածուներից առաջինը Կարլֆելդտը հրատարակել է 1895 թվականին։ Այն կոչվում էր «Վայրի բնության և սիրո մասին երգեր»։ Ժողովածուի մեջ տեղ գտած բանաստեղծությունները, ինչպես նաև նրա մնացած գործերը, պատկերում են բանաստեղծի հայրենի Դալեկարլի գեղջկական կյանքը, որոնց երբեմն հավելում է նաև միստիկ երանգներ։ Կարլֆելդտի քնարերգությունը տարբերվում է ազգագրական կոնկրետությամբ և խոր քնարերգական ոգով։
Դրան հաջորդել են երկու բանաստեղծական ժողովածուները՝ «Ֆրիդոլինի երգեր» և (1898) և «Ֆրիդոլինի վայելքների այգին» (1901)։ Ֆրիդոլինը քնարական հերոսի անունն է, որի ներքո հանդես էր գալիս հեղինակը։ Ֆրիդոլինը կիսագյուղացի է և մասամբ բանաստեղծ, որն իրեն բնութագրում է մարդ, որը «գեղջուկների հետ խոսում է հասարակ ժողովրդի լեզվով, իսկ կրթված մարդկանց հետ՝ լատիներենով»։
Կարլֆելդտն արձակագիր չէր, բայց հազվադեպ ստեղծագործել է նաև արձակ։ Նրա հազվագյուտ արձակ ստեղծագործությունների են շվեդ բանաստեղծ Գուստաֆ Ֆրեդինգի դամբանականը, որը մահացել էր 1911 թվականին, և 1930 թվականի Նոբելյան մրցանակի հանձնման ճառը Սինքլեր Լյուիսին։
1916 թվականին ամուսնացել է Գերդա Հոլմբերգի հետ, որը նրանից փոքր էր քսան տարով, ունեցել են երկու երեխա։ Կարլֆելդտը հանկարծակի մահացել է 1931 թվականին, իսկ նրան մահից վեց ամիս անց Շվեդական ակադեմիան քվեարկել է՝ նրան գրականության Նոբելյան մրցանակ տալու համար։ Ակադեմիայի որոշումը դժգոհություն է առաջացրել, հատկապես Շվեդիայում։ Նոբելյան ֆոնդի կանոնադրության 4-րդ բաժնի համաձայն թույլատրվում է հետմահու պարգևատրում այն դեպքում, եթե թեկնածուն առաջադրվել է մինչև մահը։ Արդյունքում Կարլֆելդտի ընտանիքին փոխանցվեց Նոբելյան մրցանակը։
Ներկայումս սակայն Կարլֆելդտի գործերը Շվեդիայի սահմաններից դուրս ոչ մեկին ծանոթ չեն, նրա բանաստեղծությունները անհասանելի են, քննադատները գրեթե դրանց ուշադրություն չեն դարձնում։


== Ծանոթագրություններ ==


== Արտաքին հղումներ ==
Biography at the Nobel e-Museum Archived 2001-12-27 at the Wayback Machine.
Short biography at nobel-winners.com
Karlfeldt's collected works and a facsimile of a 1956 edition, both at Project Runeberg
Պահմտոցի (այլ կիրառումներ)

Պահմտոցի, կարող է վերաբերել՝

Պահմտոցի - մանկական խաղ
Պահմտոցի - ռոկոկո ոճով կատարված 1789 թվականի շպալեր ստվարաթղթի վրա, իսպանացի նկարիչ Ֆրանցիսկո Գոյայի կողմից նկարված աշխատանք գոբելենի համար, որ նախատեսված էր Էլ Պարդո թագավորական պալատի համար
Երիտասարդ բժիշկների հայկական ասոցիացիա

Երիտասարդ բժիշկների հայկական ասոցիացիա (կրճատ՝ ԵԲՀԱ, անգլ.՝ Armenian Association of Young Doctors, կրճատ՝ AAYD), առողջապահական հասարակական կազմակերպություն, որի նպատակն է համախմբել առողջապահության ոլորտի երիտասարդ և բանիմաց մասնագետներին հանուն գերակա շահի, միավորել նրանց մասնագիտական և կազմակերպչական ներուժը՝ հանուն Հայաստանի առողջապահության ոլորտի զարգացման և համակարգի արդիականացման։
Հիմնադրվել է 2013 թվականին Երևանում։
ԵԲՀԱ նախագահն է ուրոլոգ Գևորգ Վլադիմիրի Գրիգորյանը։
Ասոցիացիան ունի Ղեկավար խորհուրդ և աշխատակազմ։
Ասոցիացիան իր գործունեությունն իրականացնում է 3 հիմնական ուղղություններով՝

Գիտական/կրթական,
Բարեգործական,
Սոցիալական։«Երիտասարդ բժիշկների հայկական ասոցիացիայի» նախագծերն են՝

Օգնության Ձեռք բարեգործական նախագիծ, որի շրջանակներում անվճար հետազոտություններ են իրականացվում և հնարավորության պարագայում անվճար բուժօգնություն է մատուցվում ՀՀ մարզերի բնակչության առավել խոցելի խմբերին։
Բժիշկներ առանց համազգեստի։
WYDO-ի հետ համագործակցության շրջանակներում իրականացվող «Ծխախոտի դեմ պայքարի ծրագիր»։«Երիտասարդ բժիշկների հայկական ասոցիացիան» 2015 թվականից համագործակցում է Հայկական Կարմիր Խաչի հետ՝ համագործակցության շրջանակներում անվճար խորհրդատվություններ իրականացնելով զոհված և անհետ կորած ազատամարտիկների ընտանիքների համար։
«Երիտասարդ բժիշկների հայկական ասոցիացիան» 2016 թվականի մայիսից համագործակցում է World Young Doctors' Organization-ի հետ, ունի WYDO-ի ծրագրերի ազգային համակարգող։
«Երիտասարդ բժիշկների հայկական ասոցիացիան» Հայաստանի տարածքային կառավարման և զարգացման նախարարի 2016 թվականի հուլիսի 28-ի թիվ 88-Ա հրամանով ընդգրկվել է ՀՀ տարածքային կառավարման և զարգացման նախարարին կից հասարակական խորհրդում։


== Ծանոթագրություններ ==
Կաստելվեներե

Կաստելվեներե (իտալերեն՝ Castelvenere), քաղաք Իտալիայի Կամպանիա մարզի Բենևենտո գավառում։
Բնակչությունը կազմում է 2615 մարդ (2004), բնակչության խտությունը կազմում է 174 մարդ/կմ²։ Զբաղեցնում է 15 կմ² մակերես տարածք։ Փոստային ինդեքս՝ 82030, հեռախոսային կոդ՝ 0824։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
http://www.comunedicastelvenere.it Archived 2010-04-02 at the Wayback Machine.


== Ծանոթագրություններ ==
Մայա-Սոկե լեզուներ

Մայա-Սոկե լեզուներ, ամերիկյան հնդկացիական լեզվաընտանիք։ Խոսողների թիվը՝ մոտ 3 միլիոն (1970)։ Ունի 3 լեզվաճյուղ. 1. մայա (մայա կիչե) լեզուներ՝ Հարավային և Հարավ-Արևելյան Մեքսիկայում, Գվատեմալայում և Բելիգում (հին մայա, յուկատեկյան մայա, հուացտեկյան, չոլ, կիչե և այլ լեզուներ), 2. սոկե-միշե լեզուներ՝ Հարավային Մեքսիկայում (սոկերեն, տապաչուլտեկերեն, վերակրուսերեն և այլն), 3. տոտոնակյան լեզուներ՝ Արևելյան Մեքսիկայում (տոտոնակերեն, տեպեուաերեն)։ Որոշ լեզվաբաններ Մայա-Սոկե լեզուների շրջանակը մեծացնում են՝ ընդգրկելով նաև այլ լեզուներ։ Մայա-Սոկե լեզուներն ունեն հարուստ բաղաձայնական համակարգ, կոկորդային շփականներ, բառակազմությունը և բառափոխումը մեծ մասամբ կատարվում է կցականության միջոցով։ Շարադասությունը կայուն է։
Կիպու (գյուղական ավան, Կիպու շրջան)

Անվան այլ կիրառումների համար տե՛ս՝ ԿիպուԿիպու (էստ․՝ Kõpu), գյուղական ավան Էստոնիայի Վիլյանդիմաա նահանգի Կիպու շրջանում։
2011 թվականի տվյալներով գյուղական ավանում բնակվում էր 333 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը Էստոնիայի վիճակագրություն պետական գործակալության կայքում։ (էստոներեն)
Տուգայ (գյուղ, Գաֆուրիյսկի շրջան)

Անվան այլ կիրառումների համար տե՛ս՝ ՏուգայՏուգայ (ռուս.՝ Тугай, բաշկիրերեն՝ Туғай), գյուղ Ռուսաստանի Բաշկորտոստան հանրապետության Գաֆուրիյսկի շրջանի կազմում։
Բնակչությունը 2009 թվականին գրանցված տվյալներով կազմում էր 92 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ժինոթա

Ժինոթա (վրաց.՝ ჟინოთა), գյուղ Վրաստանում։ Գտնվում է Սամեգրելո-Զեմո Սվանեթ մարզի Մարտվիլի շրջան‎‎‎ում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 9 մարդ։


== Ծանոթագրություններ ==
Ֆեներբահչե ՖԱ

Ֆեներբահչե (թուրքերեն՝ Fenerbahçe Spor Kulübü), պրոֆեսիանալ ֆուտբոլային ակումբ Թուրքիայի Ստամբուլ քաղաքից։ Ակումբը հիմնադրվել է 1907 թվականին։ Հանդես է գալիս թուրքական սուպերլիգայում։ Տնային խաղերն անցկացնում է «Շյուքրու Սարաջօղլու» մարզադաշտում, որի տարողունակությունը 50 509 նստատեղ է։ «Ֆեներբահչե» սպրոտային ակումբի մեջ ֆուտբոլային ակումբից բացի մտնում են նաև տղամարդկանց և կանանց վոլեյբոլի և բասկետբոլի թիմերը, թեթև ատլետիկայի, բոքսի, թիավարման և առագաստային սպորտի խմբերը։


== Պատմություն ==


== Ներկա կազմ ==
Նշում. Դրոշները ցույց են տալիս ազգային հավաքականը ինչպես սահմանված է ՖԻՖԱ-ի իրավասության կանոններում: Խաղացողները կարող են ունենալ 1-ից ավելի ոչ-ՖԻՖԱ-ի քաղաքացիություն:


== Ծանոթագրություն ==


== Արտաքին հղումներ ==
Ֆեներբահչեի պաշտոնական կայք (թուրքերեն)
Ատտիլիո Ֆերրարիս

Ատտիլիո Ֆերրարիս կամ Ֆերրարիս IV (իտալերեն՝ Attilio Ferraris, ծնվել է 1905 թվականի դեկտեմբերի 28-ին Հռոմում, Իտալիա), իտալացի նախկին ֆուտբոլիստ, ով հանդես է եկել իտալական մի շարք ակումբներում և Իտալիայի ազգային հավաքականում, որի կազմում դարձել է 1934 թվականի աշխարհի առաջնության չեմպիոն։
Ատտիլիոն մահացել է Մոնտեկատինի-Տերմեում 1947 թվականի մայիսի 8-ին, վետերանների խաղի ժամանակ։
Ատտիլիոն համարվում է Ռոմայի «Փառքի Սրահի» ֆուտբոլիստներից մեկը։


== Նվաճումներ ==
Ամառային օլիմպիական խաղեր 1928՝ Բրոնզե մեդալ
Ֆուտբոլի աշխարհի առաջնություն 1934՝ Ոսկե մեդալ


== Արտաքին հղումներ ==
Պրոֆիլը Transfermarkt.com կայքում
ԽՍՀՄ ժողովրդական նկարիչ

ԽՍՀՄ ժողովրդական նկարիչ (ռուս.՝ Народный художник СССР), ԽՍՀՄ պատվավոր կոչում, որը հաստատվել է 1943 թվականի հուլիսի 16-ին, ԽՍՀՄ գերագույն խորհրդի նախագահության կողմից` «խորհրդային կերպարվեստի ամենանշանավոր գործիչների համար, որոնք հատուկ վաստակ ունեն գեղանկարչության, քանդակագործության, գրաֆիկայի, դեկորատիվ և կիրառական արվեստի զարգացման գործում»։ Շնորհվել է ԽՍՀՄ գերագույն խորհրդի նախագահության կողմից։


== Կոչման նկարագրություն ==
«ԽՍՀՄ ժողովրդական նկարիչ» պատվավոր կոչումը շնորհվում է խորհրդային արվեստի առավել նշանավոր գործիչներին, որոնք հատուկ վաստակ ունեն գեղանկարչության, քանդակագործության, գրաֆիկայի, մոնումենտալ, դեկորատիվ-կիրառական, թատերական, կինոդեկորատիվ արվեստի, երիտասարդ նկարիչների կրթության հարցերում։
«ԽՍՀՄ ժողովրդական նկարիչ» պատվավոր կոչումը շնորհում է ԽՍՀՄ մշակույթի նախարարությունը, ԽՍՀՄ կինոմատոգրաֆիայի պետական կոմիտեն, ԽՍՀՄ նկարիչների միությունը, ԽՍՀՄ կինեմատոգրաֆիստների միությունը։
«ԽՍՀՄ ժողովրդական նկարիչ» պատվավոր կոչմամբ պարգևատրված անձանց շնորհվում է ԽՍՀՄ գերագույն խորհրդի նախագահության պատվոգիր, կրծքանշան և դրա հավաստագիր։
«ԽՍՀՄ ժողովրդական նկարիչ» կրծքանշանը կախվում է կրծքավանդակի աջ կողմում, և եթե այն կրող անձն ունի ԽՍՀՄ շքանշաններ, դրանք կախվում են այս կրծքանշանի տակ։


== Կրծքանշանի նկարագրություն ==
«ԽՍՀՄ ժողովրդական նկարիչ» կրծքանշանը պատրաստված է ոսկեզօծ ոսկեպղնձից, քառանկյունաձև է` զարդատախտակի տեսքով, 22.5 x 23.5 մմ չափերով։ Կրծքանշանի կենտրոնական մասում տեղադրված է «ԽՍՀՄ ժողովրդական նկարիչ» գրությունը, դրա տակ` մանգաղի և մուրճի ռելիեֆի պատկերը։ Նշանը երիզապատված չէ։ Բոլոր պատկերները և գրությունները ուռուցիկ են։ Կրծքանշանը ունկի և օղակի օգնությամբ միանում է 18 x 21 մմ չափերով ոսկեզօծ ուղղանկյուն բռնակին։ Բռնակի հիմքում դրված է դափնու ճյուղերի պատկեր։ 
Վերին հատվածը ծածկված է մուարե ժապավենով։ Մեդալի հետևի մասում կա քորոց` նշանը հագուստիին ամրացնելու համար։


== Պատվավոր կոչման պատմություն ==
1943 թվականի հուլիսի 26-ին «ԽՍՀՄ ժողովրդական նկարիչ» պատվավոր կոչման առաջինն արժանացել են չորս հոգի` գեղանկարիչներ Ալեքսանդր Գերասիմովը և Բորիս Իոգանսոնը, քանդակագործներ Սերգեյ Մերկուրովը և Վերա Մուխինան։
«ԽՍՀՄ ժողովրդակն նկարիչ» պատվավոր շքանշանի վերջին շքանշանակիրն էր Ռեպինի անվան գեղարվեստի, ճարտարապետության և քանդակագործության ինստիտուտի պրոֆեսոր Պյոտր Ֆոմինը, որը կոչմանն արժանացել է 1991 թվականի դեկտեմբերի 20-ին, խորհրդային արվեստի զարգացման գործում մեծ վաստակի համար։
Պատվավոր կոչումը շնորհվել է ընդհանուր առմամբ 159 մարդու։


== Ծանոթագրություններ ==


== Գրականություն ==
Колесников Г. А., Рожков А. М. Ордена и медали СССР. — Мн.: Народная асвета, 1986. — С. 99—100.
Արդուա

Արդուա (ֆր.՝ Ardoix), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2009 թվականի դրությամբ կազմում է 1050 մարդ, բնակչության խտությունը` 86.42 մարդ/կմ²։ Բնակավայրը զբաղեցնում է 12.15 կմ² տարածք։


== Աշխարհագրություն ==
Գտնվում է Փարիզ քաղաքից 450 կմ հարավ-արևելք, Լիոն քաղաքից` 65 կմ հարավ, Պրիվա քաղաքից` 55 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 693 աշխատունակ (15-64 տարեկան) բնակիչ, որոնցից ակտիվ էին 512-ը, իսկ ոչ ակտիվները` 181։ Ակտիվության ցուցանիշը կազմում է 73,9 %։ 512 աշխատունակ մարդկանցից աշխատել է 472 անձ (255 տղամարդ և 217 կին)։ Գործազուրկ են եղել 40 անձ (16 տղամարդ և 24 կին)։ 181 անաշխատունակներից 68-ը եղել են աշակերտներ կամ ուսանողներ, 61-ը` թոշակառուներ, իսկ 52-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Շադիան

Շադիան, գյուղ Արևմտյան Հայաստանում, Էրզրումի վիլայեթի Ալաշկերտի գավառակում։ Գտնվում էր Բագրևանդ գետի ձախ ափին, Ալաշկերտ քաղաքից 10 կմ հարավ-արևելք։


== Բնակչություն ==
1878 թվականին ուներ 12 տուն` 76 քուրդ բնակչով։


== Տնտեսություն ==
Բնակչության հիմնական զբաղմունքը անասնապահությունն էր։


== Պատմամշակութային կառույցներ ==
Շադիանի շուրջը կար հայկական գերեզմանատուն և Սասմա անվանումով խաչքար։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Իգլ շրջան (Կոլորադո)

Իգլ շրջան (անգլ.՝ Eagle County), ԱՄՆ Կոլորադո նահանգի 64 վարչական միավորներից մեկը։ Ընդհանուր տարածությունը 4405 կմ² է, բնակչությունը՝ 52197 մարդ (2010 թ. տվյալներով)։ Շրջկենտրոնն է Իգլ բնակավայրը։ Կազմավորվել է 1883 թ.։
Աշխատիր ողջ մնալ

«Աշխատիր ողջ մնալ» (ռուս.՝ «Постарайся остаться живым»), խորհրդային ռազմական գեղարվեստական ֆիլմ, որը նկարահանել է  Գենադի Իվանովն Ալեքսանդր Բելյաևի «Հրամայված է պահպանել» վիպակի հիման վրա


== Սյուժե ==
Մերձբալթիկա, 1944 թվական։ Մերձբալթյան պարտիզանները որոշում են պայթեցնել կամուրջը, որով գերմանացիները ռազմամթերք, պարենամթերք և տեխնիկա են տեղափոխում։
Միևնույն ժամանակ խորհրդային հրամանատարությունը նախապատրաստում է զորքերի ռազմավարական հարձակումը, որտեղ կամուրջը պետք է կարևորագույն դեր խաղա։
Գվարդիայի լեյտենանտ Ֆոմիչյովը (Եվգենի Մենշով) և նրա մի խումբ հետախույզները պետք է կատարեն գեներալ Արխիպովի (Պյոտր Գլեբովի) բարդ և շատ կարևոր առաջադրանքը՝ գրավել և ամենակարևորը՝ պահել երկաթուղային կամուրջը մինչև Կարմիր բանակի գլխավոր ուժերի ժամանումը։
Ֆոմիչյովի խումբը ինքնաթիռից իջնում է գերմանացիների թիկունքում, որտեղ անհրաժեշտ է կատարել առաջադրանքը։ Ինքնաթիռը տեղ չի հասնում, այն խոցում է գերմանական ինքնաթիռը։ Խումբը վայրէջք է կատարում կամրջից 20 կմ հեռավորության վրա, և յուրաքանչյուր հետախույզ քարտեզով ինքնուրույն է հասնում անհրաժեշտ վայր։ Հրամանատարությունը չգիտի, թե ինչ է տեղի ունեցել։ Այնուամենայնիվ, խումբը հայտնում է, որ ամեն ինչ կարգին է։
Առաջադրանքը բավականին բարդ է։ Գերմանացիները շատ լավ են հսկում այդ օբյեկտը, և բացի այդ՝ ականապատել են, ինչը գերմանացիներին հնարավորություն է տալիս  պայթեցնել կամուրջն իր առաջին վտանգի դեպքում։
Ֆիլմը ցույց է տալիս, թե ինչպես են խորհրդային հետախույզները կատարել այդ առաջադրանքը, կարողացել են գրավել, ականազերծել և պահել կամուրջը մինչև Կարմիր բանակի հիմնական ուժերի ժամանումը, և ինչպես են Մերձբալթյան պարտիզանները օգնել խորհրդային հետախույզներին ազատել իրենց հողը գերմանացի զավթիչներից։


== Դերերում ==
Եվգենի Մենշով – Ֆոմիչյով
Իլոնա Բալսիտ – Ալդոնա 
Զդիսլավ Ստոմմա – Ալդոնայի հորեղբայրը
Պյոտր Գլեբով – գեներալ Արխիպով
Յուրի Գորոբեց – գեներալ Մելնիկով 
Անատոլի Սկորյակին – Բորիսով 
Վիկտոր Ժիգանով – Սինիցին 
Սերգեյ Վոլկոշ – Բազելևիչ 
Յուրի Միխեենկով – Ձյուբա 
Իգոր Տարադայկին – Երեմեև 
Արշակ Օհանյան – Աշոտ Սարգսյան 
Արունաս Սաբոնայտիս – Վալդիս Պարմալիս 
Յուրի Մալյարով – Գալիև
Վիկտոր Վլադիսլավլև – Կորոլկով
Վլադիմիր Անիկին – Պախոմով
Դմիտրի Գուրկո-Անտոնով – Շարիկով
Ստասիս Պյատոնայտիս – Բուկոնտաս 
Ալգիրդաս Պաուլավիչյուս – Կարչաուսկաս 
Ռոլանդաս Բուտկյավիչյուս – Յուրգիս 
Ռոմուալդաս Ուրվինիս – Ալբերտաս 
Անդրիս Լիելայս – Լեոնաս 
Արտյոմ Կարապետյան – հնչյունավորում, կարդում է կադրիս դուրս թարգմանությունը


== Նկարահանող խումբ ==
Ռեժիսոր՝ Գենադի Իվանով
Սցենարիստ՝ Ալեքսանդր Բելյաև
Օպերատոր՝ Ալեքսանդր Ռիբին
Կոմպոզիտոր՝ Լեոնիդ Աֆանասև


== Ծանոթագրություններ ==
Լատիներեն արտահայտությունների ցանկ «E»

Այս էջը ներկայացնում է ամենատարածված լատիներեն արտահայտությունների  հայերեն թարգմանությունները։ Ընդգրկված արտահայտություններից շատերն իրենք նույնպես թարգմանված են հին հունարեն հռետորական արտահայտություներից, քանզի  Հին Հունաստանում գրականությունը և հռետորական արվեստը մի քանի հարյուրամյակ ավելի վաղ են զարգացել քան Հին Հռոմում։
Այս ցանկի մեջ ընդգրկված  է E տառը։ Հիմնական ցանկն ամբողջությամբ  տես՝ Լատիներեն արտահայտությունների ցանկ (ամբողջը) էջում։ 


== E ==


== Հղումներ ==


== Ծանոթագրություններ ==
Ազնաբերդ (գետակ)

Անվան այլ կիրառումների համար տե՛ս՝ Ազնաբերդ (այլ կիրառումներ)Ազնաբերդ, գետակ Արաքսի ավազանում, նրա ձախակողմյան վտակը։ Հոսում է Խոք գյուղի մոտով։ Ամռանը չորանում է և չի հասնում մայր գետին։


== Ծանոթագրություններ ==
Ալ-Բաթրուն

Ալ-Բաթրուն, Բոթրիս (արաբ․՝ البترون‎‎, հունարեն՝ Βοτρύς), քաղաք Լիբանանի հյուսիսարևմտյան մասում, Հյուսիսային Լիբանան պրովինցիայում։ Քաղաքը գտնվում է Միջերկրական ծովի ափին։ Բաթրունը աշխարհի ամենահին քաղաքներից մեկն է։ Քաղաքի անվանումը ունի հունական ծագումնաբանություն։ Այն հիմնադրվել է փյունիկցիների կողմից։


== Ծանոթագրություններ ==
Տուղտավարդ Սոֆիայի

Տուղտավարդ Սոֆիայի (լատ.՝ Alcea sophiae), փիփերթազգիների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
30-100 սմ բարձրությամբ, ծածկված ցրված մանր աստղաձև մազիկներով բազմամյա, գեղազարդային խոտաբույս է։ Տերևները կլորավուն են, 5 թեթևակի հատված բլթակներով, երկու կողմից միագույն։ Ծաղիկները մեծ են, հնգատիպ սպիտակ պսակաթերթերով։ 7-10 մմ երկարությամբ, 2 անգամ բաժակից կարճ ենթաբաժակը եռանկյուն թերթերով է։ Պտուղը տրոհվող է, կազմված բազմաթիվ միասերմ մերկարպիումներից։ Սերմերը երիկամաձև են, եզրից թևավոր։


== Տարածվածություն ==
Հանդիպում է Շիրակի (Թալին, Պեմզաշեն, Բագրավան, Մաստարա, Մարալիկ, Քարակերտ, Թաթուլ, լեռնագագաթ՝ Արտենի) և Երևանի (Հրազդան գետի ափ) ֆլորիստիկական շրջաններում։ Ընդհանուր արեալը ընդգրկում է Հարավարևմտյան Անդրկովկասը, Հյուսիսարևելյան Անատոլիան (Սուրմալու, Կարակալա)։


== Էկոլոգիա ==
Աճում է միջին լեռնային գոտու` ծովի մակարդակից 1300-1800 մ բարձրությունների վրա, լեռնային տափաստաններում, չոր քարքարոտ տեղերում, ժայռերի միջև։ Ծաղկում է հունիս-օգոստոս ամիսներին, պտղաբերում՝ հուլիս-սեպտեմբերին։


== Պահպանություն ==
Վտանգված տեսակ է։ Տարածման շրջանի մակերեսը 5000 կմ²-ից պակաս է, բնակության շրջանի մակերեսը՝ 500 կմ²-ից պակաս։ Կապված աճելավայրերի պայմանների փոփոխության հետ տեսակին սպառնում է տարածման և բնակության շրջանների կրճատում։ Հայաստանի Կարմիր գրքի առաջին հրատարակության մեջ ընդգրկված էր որպես ոչնչացման անմիջական սպառնալիքի ենթակա տեսակ։ CITES-ի և Բեռնի կոնվենցիաների հավելվածներում ընդգրկված չէ։
Պահպանության միջոցառումներ չեն իրականացվում։


== Ծանոթագրություններ ==
Սեմ Բեյլի

Սամանտա Ֆլորենս «Սեմ» Բեյլի (անգլ.՝ Samantha Florence «Sam» Bailey, հունիսի 29, 1977(1977-06-29), Լոնդոն, Միացյալ Թագավորություն), անգլիացի երգիչ։ Հայտնի է նաև որպես  X Factor երաժշտական հեռուստաշոուի 10-րդ սեզոնի հաղթող («The X Factor», 2013 թ.): 2014 թվականի մարտի 24-ին աշխարհ է եկել նրա անդրանիկ երաժշտական ալբոմը «The Power of Love», որը միանգամից զբաղեցրեց առաջին տեղը բրիտանական հիթերի ցանկում՝ UK Albums Chart-ում։ Նախքան «The X Factor»ում հայտվելը մի քանի տարի աշխատել է որպես մատուցող։


== Անձնական կյանք ==
2003 թ. հունվարի 29-ին Սեմը ամուսնացել է Քրեյգ Փիրսոնի հետ։ Նրանց ընտանիքում կա 3 երեխա; աղջիկը Բրուկ Պիրսոն (ծնվ.11.05.2005), տղան Տոմմի Պիրսոն (ծնվ.2009) և էլի մի աղջիկ — Մայլի Բո Պիրսոն (ծնվ.10.09.2014).


== Ծանոթագրություններ ==
Կիրխդորֆ (այլ կիրառումներ)

Կիրխդորֆ, կարող է վերաբերել՝

Կիրխդորֆ - կոմունա Գերմանիայում, Բավարիա երկրամասում, գտնվում է Ստորին Բավարիա վարչական շրջանի ենթակայության ներքո
Կիրխդորֆ - կոմունա Գերմանիայում, Բավարիա երկրամասում, ենթարկվում է Վերին Բավարիա երկրամասին
Քոպի (նկարիչ, գրող)

Քոպի (իսպ.՝ Copi, նոյեմբերի 20, 1939(1939-11-20), Բուենոս Այրես, Արգենտինա - դեկտեմբերի 14, 1987(1987-12-14), Փարիզ, Ֆրանսիա, ծննդյամբ՝ Ռաուլ Դամոնտե Բոտանա), արգենտինացի  արձակագիր, դրամատուրգ, ծաղրանկարիչ։ Նա իր կարիերայի մեծ մասն անցկացրել է Փարիզում։


== Կենսագրություն ==
Դամոնտեն իր պատանեկության տարիներն անցկացրել է Մոնտեվիդեոյում։ Նրա մորական պապը լրագրող Նատալիո Ֆելիքս Բոտանան էր, իսկ հայրը՝ լրագրող Ռաուլ Դամոնտե Տաբորդան։
Նրա մոտ նկարելու ունակությունները հայտ են եկել վաղ տարիքում։ 16 տարեկանում նա երգիծական նկարներ է հրապարակել Բուենոս Այրեսի թերթերում ու ամսագրերում։ Հակամարտության մեջ մտնելով Խուան Պերոնի բռնապետական ռեժիմի հետ՝ ընտանիքը ստիպված է եղել արտագաղթել (Ուրուգվայ, Հաիթի, ԱՄՆ)։
1962 թվականին Ռաուլը հաստատվել է Փարիզում, մտերմացել «Panic» գրական-գեղարվեստական ​​խմբի հետ (Ֆերնանդո Արաբալ, Ալեխանդրո Խոդորովսկի, Ռոլան Տոպոր)։ Քոպիի աբսուրդիստական ​​դրամաները բեմադրել են Խորխե Լավելին, Ֆիլիպ Ադրիանը, Ալֆրեդո Արիասը, Մարսիալ դի Ֆոնսո Բոն, Ժերոմ Սավարին և այլ խոշոր ռեժիսորներ։  Նրա նկարները, որոնք մոտ են սյուրռեալիստների սև հումորին, տեղադրվել են թերթերում և ամսագրերում և մեծ հաջողության հասել («Le Nouvel Observateur», «Libération, HaraKiri», «Charlie Hebdo», «Gai Pied»)։
Մահացել է ՁԻԱՀ-ի հետ կապված բարդություններից, 1987 թվականին, 48 տարեկանում։
Քոպիի արձակը և դրամատուրգիան թարգմանվել են անգլերեն, գերմաներեն, իտալերեն, հոլանդերեն, խորվաթերեն, սլովեներեն և այլ լեզուներով


== Գրականություն ==
Copi/ Jorge Damonte, Christian Bourgois, eds. Paris։ Christian Bourgois Éditeur, 1990
Aira C. Copi. Rosario։ Beatriz Viterbo Editora, 1991


== Ծանոթագրություններ ==


== Արտաքին հղումներ ==
[1](իսպ.)
[2] Archived 2002-08-14 at the Wayback Machine.(իսպ.)
О ранних карикатурах аргентинского периода Archived 2009-03-14 at the Wayback Machine.(իսպ.)
Անրակ

Անրակ, ուսագոտու զույգ ոսկրեր, որոնք վերին վերջույթը միացնում են իրանի կմախքին։ Անրակը մի ծայրով հոդավորվում է կրծոսկրի, մյուսով՝ թիակի հետ։ Պարանոցի, ուսի և կրծքի մկանները կպած են անրակին։ Նրա տակից են անցնում դեպի թևը գնացող նյարդերը և անոթները։ Անրակը կոտրվելիս ուսային հոդը սեղմվում է կրծքի վանդակին և վերին վերջույթի շարժումները դառնում են խիստ սահմանափակ։


== Պատկերասրահ ==
Հյուսնատաղձագործական գործիքներ

Հյուսնատաղձագործական գործիքներ,  փայտանյութի մշակման ձեռքի և մեքենայացված գործիքներ։
Տարբերում են կտրող, չափող-նշագծող և օժանդակ։ Կտրող լինում են ձեռքի՝ կացին, սղոց, ռանդա, դուր, գայփկոն, մեքենայացված՝ պնևմատիկ և էլեկտրական հաղորդակով ձեռքի մեքենաներ, շղթայաձև, սկավառակաձև, ժապավենաձև սղոցներ, ռանդաներ, թործաններ, գայլիկոնիչ մեքենաներ։ Չափող նշագծող են քանոնը, անկյունաքանոնը, չափերիզը, կորակարկինը, ներսաչափը, խազքաշը, ուղղալարը։ Օժանդակ գործիքներ են մուրճը, պտուտակիչը, մանեկադարձիչը, կծաքցանը, տափակաշուրթը, աքցանը։
Օրֆու

Օրֆու, գյուղ Հունգարիայի Հանրապետության Բարանիայի երկրամասում։ Ըստ 2004 թվականի մարդահամարի՝ գյուղի բնակչությունը կազմում է 770 մարդ։


== Արտաքին հղումներ ==
Փողոցների քարտեզ(անգլ.)
Առլ

Առլ(լատ.՝ Arles), քաղաք Ֆրանսիայի հարավում, Պրովանսում, Բուշ-դյու-Ռոն դեպարտամենտում։ Նավահանգիստ Ռոն գետի ստորին հոսանքում։ 48 հազար բնակչություն (1968)։ Երկաթուղային հանգույց է, մետալուրգիայի, մեքենաշինության և քիմիական արդյունաբերության կենտրոն։ Հիմնադրել են հույները (լատ.՝ Theline)։ Մ.թ.ա. 2-րդ դարի վերջին նվաճել են հռոմեացիները։ Կեսարի օրոք եղել է հռոմեական գաղութ (մ.թ.ա. առաջին դար). և մ.թ. սկզբին հասել բարձր զարգացման։ 4-րդ դարի հռոմեական կայսր Կոստանդին Մեծի աթոռանիստն էր, միջին դարերում՝ Առելաթ թագավորության կենտրոնը։
Առլում պահպանվել են հին հռոմեական հուշարձաններ (Օգոստոսի ժամանակվա թատրոնը, ավելի ուշ շրջանի ամֆիթատրոնը, 1651-ին պեղված Առլյան Վեներայի արձանը, այժմ՝ Լուվրում և այլն), միջնադարյան Սեն-Տրոֆիմ եռանավ բազիլիկը (8–15-րդ դարեր), որ հայտնի է ռոմանական քանդակազարդ շքամուտքով (մոտ 1180—1200)։ Գործում են՝ Հեթանոսական և Քրիստոնեական (երկուսն էլ՝ հնագիտական), Առլատան ազգագրական, Ռեատտյու գեղարվեստական թանգարանները։ Ա. տուրիզմի կենտրոն է։


== Ծանոթագրություններ ==
Լադիններ

Լադիններ, էթնիկ խումբ Իտալիայի հյուսիսում։ Ընդհանուր բնակչությունը՝ 30-35 հազար մարդ։ Ապրում են արևելյան Շվեյցարիայում և Տիրոլում։ Մայրենի լեզուն է լադիներենը, Շվեյցարիայում խոսում են նաև գերմաներեն, Իտալիայում՝ իտալերեն։ Լադինների հավատքը Շվեյցարիայում՝ կալվինականությունն է, իսկ Իտալիայում՝ Կաթոլիկությունը։ Ծագումով լադինները սերում են ռեդիներից (իտալերեն՝ Raeti)։ Նրանք կազմում են Հարավայի Տիրոլի բնակչության 4.53%-ը։


== Լադինների համայնքները ==


== Պատկերասրահ ==

		
		
		
		


== Գրականություն ==
Новиков М. Н. Ладины // Народы и религии мира / Глав. ред. В. А. Тишков. М.։ Большая Российская Энциклопедия, 1999.


== Ծանոթագրություններ ==
Նովոալեկսանդրովկա (գյուղ, Ելանեցի շրջան)

Անվան այլ կիրառումների համար տե՛ս՝ ՆովոալեկսանդրովկաՆովոալեկսանդրովկա (ուկրաիներեն՝ Новоолександрівка), գյուղ Ուկրաինայի Նիկոլաևի մարզի Ելանեցի շրջանում։ Հիմնադրվել է 1921 թվականին։
2001 թվականի տվյալներով Նովոալեկսանդրովկա գյուղում բնակվում էր 245 մարդ։ Բնակավայրը զբաղեցնում է 0,466 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մշակութային շերտ

Մշակութային շերտ, կուլտուրական շերտ, որոշակի ժամանակաշրջանի բնորոշ մշակութային հուշարձաններ կամ դրանց հետքերը պարունակող հողաշերտի պայմանական անվանումը հնագիտության մեջ։ Հնավայրերը հաճախ ունենում են մի քանի մշակութային շերտեր, որոնք սովորաբար խառնված են լինում։ Մշակութային շերտերի որոշելն ու տարբերակելը (շերտագրություն) հնագիտական պեղումների կարևորագույն խնդիրն է, քանի որ գերազանցապես շերտագրությամբ է որոշվում պեղվող հնավայրի մշակույթի պատմական զարգացման հաջորդականությունն ու ժամանակագրությունը։
Պրոգրես (քաղաքատիպ ավան, Պրոգրես քաղաքային օկրուգ)

Անվան այլ կիրառումների համար տե՛ս՝ ՊրոգրեսՊրոգրես (ռուս.՝ Прогресс), քաղաքատիպ ավան Ռուսաստանի Ամուրի մարզի Պրոգրես քաղաքային օկրուգի կազմում։
Բնակչությունը 2010 թվականին գրանցված տվյալներով կազմում էր 11156 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Չալբուն

Չալբուն (ռուս.՝ Чалбун), գետ Ռուսաստանում, հոսում է Օպարինսկի շրջանում, Կիրովի մարզում։ Գետաբերանը տեղակայված է Մոլոմա գետի ձախ ափին՝ 278 կմ հեռավորության վրա։ Գետի երկարությունը 25 կմ է, ավազանի տարածքը 98,3 կմ2։
Գետի ակունքը գտնվում է անտառներում, Օպարինո գյուղից 17 կմ հարավ-արևմուտք։ Գետը հոսում է անմարդաբնակ անտառային վայրում, հարավ-արևմուտք և հարավ։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կամսկի ավազանային շրջանին, գետի ջրատնտեսային տեղամասը՝ Վյատկա, գետի ենթաավազանը՝ Վյատկա։ Գետի ավազանը՝ Կամա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 10010300312111100035300
Հիդրոլոգիական ուսումնասիրությունների կոդը - 111103530
Ավազանի կոդը - 10.01.03.003
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Մետրոպոլիս (DC Comics)

Մետրոպոլիս, հորինված քաղաք, որ հայտնվում է DC Comics֊ի կողմից հրատարակված կոմիքսներում։ Համարվում է այն քաղաքը որում ապրում է Սուպերմենը։ «Մետրոպոլիս» անվանումը առաջին անգամ հայտնվել է Action Comics # 16 (սեպտեմբեր, 1939)։ DC Universe֊ում Մետրոպոլիսը պատկերվում է որպես աշխարհի ամենամեծ և ամենահարուստ քաղաքներից մեկը։ Մետրոպոլիսի նախատիպերից են Նյու Յորքը, Չիկագոն, Քլիվլենդը, Դեթրոյթը, Տորոնտոն, Վանկուվերը և Լոս Անջելեսը։ Մետրոպոլսի հատկանշական մասերի մեծամասնությունը վերցված է Նյու Յորքից։


== Դիրք ==
Ինչպես շատ DC֊ի հորինված քաղաքներում, Մետրոպոլիսի գտնվելու վայրը փոխվում է տարիների ընթացքում։ Մետրոպոլիսը գտնվում է ԱՄՆ֊ի արևելյան ափի մոտ, ինչը նշանակում է, որ Մետրոպոլիստ համարվում է DC Universe֊ի Նյու Յորքը։ Սուպերմենի ստեղծողներից մեկը՝ Ջա Շուստերը 10 տարեկանում տեղափոխվել է Քլիվլենդ (Օհայո)։


== Գրականություն ==
Scott Vollum, Cary D. Adkinson. The portrayal of crime and justice in the comic book superhero mythos Archived 2013-05-09 at the Wayback Machine., Journal of Criminal Justice and Popular Culture, 10(2) (2003) 96-108.
Հայրենական Մեծ պատերազմի հուշարձան (Ագարակ)

Հայրենական Մեծ պատերազմի հուշարձան, գտնվում է Արագածոտնի մարզի Ագարակ գյուղում։ Կառուցվել է 2007 թվականին բարերար Հրաչյա Պողոսյանի նախաձեռնությամբ։ Հուշարձանի ճարտարապետը Արագածոտնի մարզի գլխավոր ճարտարապետ Աշոտ Դավայանն է։
Հուշարձանը նվիրված է Հայրենական Մեծ պատերազմին մասնակցած 96 ագարակցիների հիշատակին, որոնցից 43-ը այդպես էլ չվերադարձան տուն։ Նրանց անունները քանդակված են հուշարձանի պատերին՝ հայերենով և ռուսերենով։
Հուշարձանը ունի երեք կամար, որոնցից երկուսը միահավասար են, իսկ երրորդը՝ ավելի փոքր։ Երկու միահավասար կամարները խորհրդանշում են Հայոց Ցեղասպանությունն ու Հայրենական Մեծ պատերազմը, իսկ փոքր կամարը՝ Արցախյան ազատամարտը։ Հուշարձանի երկու միահավասար կամարների ներքևում գտնում է ցորենի հասկը, որը առատության և բերրիության խորհրդանիշն է։ Իսկ դրա վերևում գտնվում է նուռ, որն էլ արտահայտում է հայ ժողովրդի միասնության գաղափարը։ 
Հուշարձանի բացման արարողությունը տեղի է ունեցել 2007 թվականի մայիսի 23-ին։

Բացման արարողության ժամանակ Ռուսաստանի վետերանների կոմիտեի նախագահի տեղակալ, բանակի գեներալ Վիկտոր Երմակովն իր խոսքում ասաց․ «Այս հուշակոթողը շունչ ու տեսք հաղորդեց Ագարակ գյուղին։ Եթե այս հուշակոթողը տեղադրվեր Սանկտ Պետերբուրգում, Մոսկվայում կամ էլ Երևանում, հավաստիացնում եմ՝ այն կզարդարեր ցանկացած քաղաք իր գեղեցիկ հորինվածքով և խորհրդով։»


== Ծանոթագրություններ ==
Բերդեսուր (գետ)

Բերդեսուր, գետ Իրանի Արևմտյան Ադրբեջան նահանգում, Ուրմիա լճի ավազանում։ Լիճն է թափվում արևմուտքից։ Հնում կոչվել է Բերդեձոր։


== Ծանոթագրություններ ==
Սուրբ Մինաս եկեղեցի (Աբլահ)

Սուրբ Մինաս եկեղեցի,  պատմական Մեծ Հայքի Արցախ նահանգի Կողթ գավառի (նախկին Խանլարի շրջան) Աբլահ գյուղում։


== Պատմություն ==
Սուրբ Մինաս եկեղեցին կառուցվել է 17-րդ դարում՝ ավելի հին և ավերված եկեղեցու տեղում։ Միևնույն դարավերջին նորոգվել է եկեղեցու մուտքն ու ավելացվել կրկնահարկ զանգակատուն։
Եկեղեցին գործել է մինչև 1928 թվականը և նույն թվականին իշխանությունների կարգադրությամբ փակվել։
1814 թվականին Սուրբ Մինաս եկեղեցու քահանա է ձեռնադրվել Տեր Պետրոս Ադիբեկյանցը (ծնված՝ 1782թ․)։


== Նկարագրություն ==
Սուրբ Մինասը  եռանավ բազիլիկ եկեղեցի է։ Երեք զույգ սյուների վրա հենված կիսաշրջանաձև կամարները պահում են երկթեք ծածկի տակ առնված տանիքը։ Խորանի երկու կողմերում այն ուղղանկյունաձև հատակագծով մեկական ավանդատներ ունի։ Մկրտարանի ավազանը գտնվում է հյուսիսային պատի մեջ, իր ավադական տեղում։ Եկեղեցին լուսավորվում է արևելյան և հարավային ճակատներից բացված հինգ լուսամուտների միջոցով․ երկուսը՝ հարավից, երեքը՝ արևելքից։ Եկեղեցու մյուս երկու ճակատները՝ արևմտյան և հյուսիսային, ամբողջ բարձրությամբ լեռնալանջին են կպած։  մուտքը բացված է հարավային ճակատից։ Այն կառուցվել է սրբատաշ և կոփածո քարով, կրաշաղախով։ Եկեղեցու արտաքին չափերն են 18,85 × 10,30 մ․։
1892 թվականին մուտքի նորոգման ժամանակ տեղահանվել է հին եկեղեցու բարավորը, այնուհետև ագուցված վիճակում պահպանվել է եկեղեցու մուտքի մոտ՝ զանգակատան արևմտյան եզրին՝ հենապատի շարվածքի մեջ։
Հին եկեղեցու բարավորին գրված է․

ԹՎ(ին) ՌՃՁԱ (1732), յիշատակ է Պետրոսին, Յակոբին, Մրզ|ի (ն) տրո(ւ)բ Տ(է)ր Պօղ|օսին, որ էինք|որդիք Աւետիսի, |ի  ազգէն՝ Հաս|անանց, որ էր  ժամանակին Վալին Ահմատին, որ գոչի Թահմազ, որ թաք|աւորեցաւ ի երգրին Բարսից, բազում գաւառս աւերեաց
Եկեղեցու պատերը հարուստ են 17-18-րդ դարերի նվիրատվական հակիրճ նկարագրություններով։


== Պատկերասրահ ==

		
		
		
		


== Գրականություն ==
Ս. Կարապետյան, ՀՅՈՒՍԻՍԱՅԻՆ ԱՐՑԱԽ, էջ 305-310 / http://www.raa-am.com/raa/pdf_files/18.pdf Archived 2021-01-23 at the Wayback Machine.
Անկանք (գետակ)

Անվան այլ կիրառումների համար տե՛ս՝ Անկանք (այլ կիրառումներ)Անկանք, Դալի, գետակ Արաքսի ավազանում, Արփայի աջակողմյան վտակը։ Սկիզբ է առնում Մուրադսար լեռան լանջերից և մայր գետին միանում Կեչուտ գյուղից վերև։ Երկարությունը կազմում է 13 կմ։


== Ծանոթագրություններ ==
Թալ (բույս)

Անվան այլ կիրառումների համար տե՛ս՝ Թալ (այլ կիրառումներ)
Թալ (լատ.՝ Atriplex), թաղթ, մոխրաթելուկ, թելուկազգիների ընտանիքի միամյա կամ բազմամյա խոտաբույսերի, կիսաթփերի կամ թփերի ցեղ։ Հայտնի է մոտ 200 (այլ տվյալներով՝ 225), Հայաստանում՝ 12 տեսակ՝
Թալ թուրքմենական (Atriplex turcomanica),
Թալ շողուն (Atriplex nitens),
Թալ տարասերմ (Atriplex micrantha),
Թալ թաթարական (Atriplex tatarica),
Թալ փռված (Atriplex patula) և այլն։Տարածված է գրեթե բոլոր մարզերում։ Աճում է չոր, քարքարոտ, խճոտ լանջերին, գետերի հովիտներում, լճափերին, աղուտներում, բանջարանոցներում և այլն։ Ցողունը ճյուղավորվող է, բարձրությունը՝ 10-150 սմ։ Տերևները հերթադիր կամ հակադիր են, եռանկյունաձև, նշտարաձև, ձվաձև, նիզակաձև՝ հաճախ պատված մոխրագույն ալրանման փառով։ Ծաղկաբույլը հասկանման կամ հուրանանման է, ծաղիկները՝ մանր, հիմնականում՝ միասեռ։ Իգական ծաղիկները պատված են ծածկոցով, որը գերաճում է պտղի հասունացման ժամանակ։ Ծաղկում է հուլիս-սեպտեմբերին։ Պտուղը միասերմ, չբացվող ընկուզիկ է։ Որոշ տեսակներ դեղաբույսեր են. պարունակում են սապոնիններ (սերմերը), պոտաշ (մոխիրը) և այլն։ Ուտելի են (եփած)։
Բրան մարզադաշտ

«Բրան» (նորվ.՝ Brann Stadion), ֆուտբոլային մարզադաշտ Նորվեգիայի Հորդլանդ ֆյուլքեի Բերգեն քաղաքում։
Մարզադաշտի տարողունակությունը կազմում է 17686 հանդիսական։ Հանդիսանում է Նորվեգիայի մեծությամբ 3-րդ մարզադաշտ Ուլևոլ և Լերքենդալ մարզադաշտերից հետո։
Հանդիսանում է «Բրան» ֆուտբոլային ակումբի մարզադաշտը։ 1961 թվականի հոկտեմբերի 1-ին Նորվեգիայի ֆուտբոլի գավաթի առաջնության կիսաեզրափակիչ խաղում, որի ժամանակ հանդիպում էին «Ֆրեդրիկսթադը» և Բարնը, գրանցվեց ռեկորդ։ Մարզադաշտում խաղին հետևում էին շուրջ 24 800 հանդիսատես։
Բարն մարզադաշտը վերակառուցման և վերանորոգման է ենթարկվել 1930-ական, 1960-ական, 1997, 1999, 2006 և2007 թվականներին։ Հաճախակի ընդունել է Նորվեգիայի հավաքականի տնային հանդիպումները։


== Արտաքին հղումներ ==
«Բրան» ֆուտբոլային ակումբի պաշտոնական կայք: Archived 2014-11-22 at the Wayback Machine. (անգլ.)
Մարզադաշտի էլեկտրոնային էջը stadiumguide.com կայքում: (անգլ.)
Յուդա (գյուղ, Տատիշլինսկի շրջան)

Յուդա (ռուս.՝ Юда, բաշկիրերեն՝ Юда), գյուղ Ռուսաստանի Բաշկորտոստան հանրապետության Տատիշլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 187 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վանինսկի շրջան

Վանինսկի շրջան (ռուս.՝ Ванинский район), մունիցիպալ շրջան Ռուսաստանի Դաշնության Խաբարովսկի երկրամասում։
Ստեղծվել է 1973 թվականին։ Վարչական կենտրոնը՝ Վանինո։


== Աշխարհագրություն ==
Շրջանի տարածքի մակերեսը կազմում է 25910 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 40404 մարդ։ Բնակչության խտությունը կազմում էր 1,56 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)